धर्मसुधार आन्दोलनका अभियन्ता मार्टिन लुथरले बाइबल अध्ययनलाई स्याउ टिपे जस्तै हो भनेका छन् । पहिला रुख हल्लाइन्छ, त्यसपछि मुख्य हाँगा हल्लाइन्छ, त्यसपछि सहायक हाँगाहरू हल्लाइन्छन्, त्यसपछि स–साना हाँगाहरू हल्लाइन्छन्, अनि प्रत्येक पातमुनि हेरिन्छ । संसारमा बाइबल जस्तै अरू कुनै पुस्तक छैन । तपाईंले बाइबलको कुनै पदलाई दर्जनौँ पटक पढ्न अनि दर्जन वटा भिन्नाभिन्नै अन्तरदृष्टि प्राप्त गर्न सक्नुहुन्छ । यस्तो हुन्छ किनभने यो ‘परमेश्वरको प्रेरणाबाट भएको’ (२ तिमोथी ३:१६) हो ।
